NEWS ALERT Simona Halep, convocată de Horia Tecău în echipa de Billie Jean King Cup a României!
Veste mare în tenisul românesc!
Simona Halep a fost convocată de Horia Tecău în echipa României care va juca împotriva Ucrainei în meciul din calificăriloe pentru turneul final din din Billie Jean King Cup!
Meciul se va juca în perioada 12-13 aprilie la Amelia Island, pe zgură, suprafața preferată a Simonei Halep.
Simona Halep, în echipa României pentru meciul cu Ucraina
Din echipa României mai fac parte Ana Bogdan, Jaqueline Cristian și Anca Todoni.
Ucraina se bazează pentru meciul contra României pe Elina Svitolina, Lesia Tsurenko, Lyudmila Kichenok și Nadia Kichenok.
Simona Halep se află la Miami, unde va participa la primul său turneu după revenirea în tenis. Constănțeanca va fi antrenată în Florida de partenerul său de antrenament, portughezul Joao Monteiro, fost nr.237 ATP. La Miami se află și căpitanul nejucător al echipei de Billie Jean King Cup (fosta Fed Cup), Horia Tecău, multiplu campion de Grand Slam la dublu și medaliat cu argint la Jocurile Olimpice, alături de Florin Mergea.
Halep a revenit în tenis după ce TAS i-a redus suspendarea de la patru ani la nouă luni.
Tragerea la sorți pentru tabloul principal de la Miami Open are loc duminică.
Știre în curs de actualizare!
Urmăriți SPORT.RO și pe Google News